तल बबाल भइसकेको थियो। कानुन मिचेको भन्दै प्रहरी र सेनाले घेरे। एक ठाउँमा उनीहरू उड्ने व्यक्ति आफूहरू नभएको भनेर फुत्किए भने अर्को ठाउँमा मिसन पूरा गरेपछि जेल जान परे पनि तयार रहेको भन्दै प्रहरीसँग भद्र सहमति गरे। त्यसपछि कतै हाइकिङ र कतै प्याराग्लाइडिङ गर्दै उनीहरू सुनकोसी र दूधकोसीको दोभान पुगेछन्। त्यसपछि विहार, झारखण्ड र पश्चिम बंगाल हुँदै बग्ने कोसी नदीमा कायकिङ गर्दै २८ दिनमा बंगालको खाडी पुगे। बाटोमा थुप्रैतिर लुटपाट भयो। भएजति सबै दिए तर उनीहरूले आफ्नो क्यामेरा बचाए।
